ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 45/17

Talba għal deċiżjoni preliminari mressqa mill-Obvodní soud pro Prahu 1 (Ir-Repubblika Ċeka) fid-29 ta’ Ottubru 2013 — Hoštická a.s. et vs Ministerstvo zemědělství

(Kawża C-561/13)

2014/C 45/32

Lingwa tal-kawża: iċ-Ċek

Qorti tar-rinviju

Obvodní soud pro Prahu 1

Partijiet fil-kawża prinċipali

Rikorrenti: Hoštická a.s., Jaroslav Haškovec, Zemědělské družstvo Senice na Hané

Konvenut: Ministerstvo zemědělství

Domandi preliminari

(1) L-Artikolu 126 tar-Regolament tal-Kunsill (KE) Nru 73/2009 (1) għandu jiġi interpretat fis-sens li l-pagament separat għaz-zokkor huwa pagament mifrud mill-produzzjoni?

(2) L-Artikolu 126(1) tar-Regolament tal-Kunsill (KE) Nru 73/2009 għandu jiġi interpretat fis-sens li l-“kriterji adottati mill-Istati Membri rilevanti fl-2006 u l-2007” jinkludu wkoll il-perijodu rappreżentattiv, magħżul minn Stat Membru f’dak iż-żmien, skont l-Artikolu 143ba(1) tar-Regolament (KE) Nru 1782/2003 (2), kif emendat bir-Regolament tal-Kunsill (KE) Nru 319/2006 (3)?

(1) Regolament tal-Kunsill (KE) Nru 73/2009, tad-19 ta’ Jannar 2009, li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka ir-Regolament (KE) Nru 1782/2003 (ĠU L 30, p. 16).

(2) Regolament tal-Kunsill Nru 1782/2003, tad-29 ta’ Settembru 2003, li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 (ĠU Edizzjoni Speċjali bil-Malti, Kapitolu 3, Vol. 40, p. 269).

(3) Regolament tal-Kunsill (KE) Nru 319/2006, tal-20 ta’ Frar 2006, li jemenda r-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa (ĠU L 335M, p. 1).
MT Il-Ġurnal Uffiċjali tal-Unjoni Ewropea C 39/14

Talba għal deċiżjoni preliminari mressqa mit-Tribunal de commerce de Versailles (Franza) fis-6 ta’ Diċembru 2013 — Comité d’entreprise de Nortel Networks SA et, Me Rogeau stralċjarju ta’ Nortel Networks SA vs Me Rogeau stralċjarju ta’ Nortel Networks SA, Alan Robert Bloom et

(Kawża C-649/13)

2014/C 39/23

Lingwa tal-kawża: il-Franċiż

Qorti tar-rinviju

Tribunal de commerce de Versailles

Partijiet fil-kawża prinċipali

Rikorrenti: Comité d’entreprise de Nortel Networks SA et, Me Rogeau stralċjarju ta’ Nortel Networks SA

Konvenuti: Me Rogeau stralċjarju ta’ Nortel Networks SA, Alan Robert Bloom et

Domandi preliminari

Il-qorti tal-Istat tal-ftuħ ta’ proċedimenti sekondarji għandha ġurisdizzjoni, esklużivament jew alternattivament mal-qorti tal-Istat tal-ftuħ tal-proċedura prinċipali, sabiex tiddeċiedi fuq id-determinazzjoni tal-beni tad-debitur li jidħlu fil-parametri tal-effetti tal-proċedimenti sekondarji skont l-Artikoli 2(g), 3(2) u 27 tar-Regolament tal-Kunsill (KE) Nru 1346/2000, tad-29 ta’ Mejju 2000, dwar proċedimenti ta’ falliment (1) u, fil-każ ta’ ġurisdizzjoni esklużiva jew alternattiva, id-dritt applikabbli huwa dak tal-proċedimenti prinċipali jew dak tal-proċedimenti sekondarji?

(1) ĠU Edizzjoni Speċjali bil-Malti, Kapitolu 19, Vol. 1, p. 191.
MT Il-Ġurnal Uffiċjali tal-Unjoni Ewropea C 52/26

Appell ippreżentat fis-26 ta’ Novembru 2013 minn Hansa Metallwerke AG et mis-sentenza mogħtija mill-Qorti Ġenerali (Ir-Raba’ Awla) fis-16 ta’ Settembru 2013 fil-Kawża T-375/10, Hansa Metallwerke AG et vs Il-Kummissjoni Ewropea

(Kawża C-611/13 P)

2014/C 52/48

Lingwa tal-kawża: il-Ġermaniż

Partijiet

Appellanti: Hansa Metallwerke AG, Hansa Nederland BV, Hansa Italiana Srl., Hansa Belgium, Hansa Austria GmbH (rappreżentanti: H.-J. Hellmann u S. Cappellari, avukati)

Partijiet oħra fil-proċedura: Il-Kummissjoni Ewropea, Il-Kunsill tal-Unjoni Ewropea

Talbiet tal-appellanti

— tannulla s-sentenza tal-Qorti Ġenerali tas-16 ta’ Settembru 2013 fil-Kawża T-375/10, Hansa Metallwerke AG et vs Il-Kummissjoni u tiddeċiedi definittivament il-kawża kif ġej: (1) tannulla d-deċiżjoni tal-Kummissjoni tat-23 ta’ Ġunju 2010, innotifikata lill-appellanti fit-30 ta’ Ġunju 2010, dwar proċedura skont l-Artikolu 101 TFUE u l-Artikolu 53 tal-Ftehim ŻEE (Każ COMP/39092 — Installazzjonijiet sanitarji), sa fejn tikkonċerna lill-appellanti, sussidjarjament, tnaqqas l-ammont tal-multa, (2) tikkundanna lill-Kummissjoni għall-ispejjeż tal-proċedura.

— Iktar sussidjarjament, tannulla s-sentenza appellata u tirrinvija l-kawża lill-Qorti Ġenerali sabiex tagħti deċiżjoni.

Aggravji u argumenti prinċipali

Qabelxejn, l-appellanti jinvokaw ksur tal-prinċipju fundamentali rikonoxxut fid-dritt tal-Unjoni dwar l-individwalità tal-pieni u tas-sanzjonijiet. B’mod partikolari, huma jqisu li l-Qorti Ġenerali ma ħaditx inkunsiderazzjoni l-fatt li l-bidla fl-2006 tal-linji gwida għall-kalkolu tal-multi implikat modifika radikali tal-metodu ġenerali tal-kalkolu, b’mod partikolari għall-impriżi li għandhom firxa ta’ offerti limitata. Bħala konsegwenza għal dan l-approċċ żbaljat fid-dritt, il-Qorti Ġenerali ma osservatx l-obbligu tagħha li teżerċita kontroll ta’ ġurisdizzjoni sħiħa fir-rigward tad-determinazzjoni tal-multa mill-Kummissjoni, jew inkella għamlet dan b’mod żbaljat fid-dritt.

Sussegwentement, l-appellanti jsostnu li l-Qorti Ġenerali ma mmotivatx b’mod suffiċjenti l-kunsiderazzjonijiet dwar il-prinċipju ta’ individwalità tal-pieni. B’mod partikolari, skont l-appellanti, il-Qorti Ġenerali b’ebda mod ma eżaminat is-sentenza rilevanti tat-Tmien Awla tal-Qorti Ġenerali fil-Kawża T-211/08 (1) u lanqas il-bidla manifesta tal-fehma tal-Kummissjoni fid-deċiżjoni tagħha fil-Każ COMP/39452, minkejja li l-appellanti esprimew ruħhom sostanzjalment dwar dan il-punt.

Fl-aħħar nett, l-appellanti jallegaw ksur tal-prinċipju ta’ protezzjoni tal-aspettattivi leġittimi, rikonoxxut fid-dritt tal-Unjoni. Billi evalwat il-mod kif il-Kummissjoni, kuntrarjament għal dak li kienet żgurat matul il-proċedura amministrattiva, ma awtorizzatx, fid-deċiżjoni, tnaqqis tal-ammont tal-multa, il-Qorti Ġenerali, skont l-appellanti, injorat l-importanza superjuri marbuta mal-kooperazzjoni leali mal-Kummissjoni fil-kuntest tal-komunikazzjoni tagħha dwar l-immunità mill-multi u t-tnaqqis tal-ammont tagħhom.

(1) Sentenza tas-16 ta’ Ġunju 2011, Putters International vs Il-Kummissjoni, Ġabra p. II-3729.
MT Il-Ġurnal Uffiċjali tal-Unjoni Ewropea C 61/2

Talba għal deċiżjoni preliminari mressqa mill-Consiglio di Stato (l-Italja) fl-20 ta’ Novembru 2013 — Presidenza del Consiglio dei Ministri et. vs Rina Services SpA et.

(Kawża C-593/13)

2014/C 61/02

Lingwa tal-kawża: it-Taljan

Qorti tar-rinviju

Consiglio di Stato

Partijiet fil-kawża prinċipali

Rikorrenti: Presidenza del Consiglio dei Ministri et.

Konvenuta: Rina Services SpA et.

Domandi preliminari

(1) Il-prinċipji tat-Trattat dwar il-libertà ta’ stabbiliment (Artikolu 49 TFUE) u dwar il-libertà li jiġu pprovduti servizzi (Artikolu 56 TFUE), kif ukoll dawk stabbiliti fid-Direttiva 2006/123/KE (1), jipprekludu l-adozzjoni u l-applikazzjoni ta’ leġiżlazzjoni nazzjonali li tistabbilixxi li għas-Società Organismo di Attestazione (SOA), stabbiliti fil-forma ta’ kumpannija b’responsabbiltà limitata, “l-uffiċċju rreġistrat għandu jkun fit-territorju tar-Repubblika”?

(2) Id-deroga stabbilita fl-Artikolu 51 TFUE għandha tiġi interpretata fis-sens li tkopri attività bħal dik ta’ ċertifikazzjoni mwettqa minn organi tad-dritt privat li, minn naħa, għandhom ikunu stabbiliti fil-forma ta’ kumpannija b’responsabbiltà limitata u joperaw f’suq kompetittiv u li, min-naħa l-oħra, jipparteċipaw fl-eżerċizzju ta’ setgħa pubblika u għalhekk huma suġġetti għal awtorizzazzjoni u għal kontrolli stretti min-naħa tal-Awtorità ta’ Sorveljanza?

(1) Direttiva 2006/123/KE tal-Parlament Ewropew u tal-Kunsill, tat-12 ta’ Diċembru 2006, dwar is-servizzi fis-suq intern (ĠU L 376, p. 36).
MT Il-Ġurnal Uffiċjali tal-Unjoni Ewropea C 61/3

Talba għal deċiżjoni preliminari mressqa mill-Corte Suprema di Cassazione (l-Italja) fil-25 ta’ Novembru 2013 — Ministero dell’Economia e delle Finanze et vs Francesco Cimmino et

(Kawża C-607/13)

2014/C 61/04

Lingwa tal-kawża: it-Taljan

Qorti tar-rinviju

Corte Suprema di Cassazione

Partijiet fil-kawża prinċipali

Rikorrenti: Ministero dell’Economia e delle Finanze et

Konvenuti: Francesco Cimmino et

Domandi preliminari

(1) L-Artikolu 11 tar-Regolament (KE) Nru 2362/98 (1), li jipprovdi li l-Istati Membri għandhom l-obbligu li jiżguraw ruħhom li l-operaturi jeżerċitaw attività ta’ importazzjoni f’isimhom stess, bħala entità ekonomika awtonoma, fir-rigward tat-tmexxija tagħhom, tal-persunal tagħhom u tal-funzjonament tagħhom, għandu jiġi interpretat fis-sens li huma esklużi mill-benefiċċji doganali allokati l-attivitajiet kollha ta’ importazzjoni eżegwiti f’isem operatur tradizzjonali meta dawn tal-aħħar isiru minn persuni li jissodisfaw biss formalment ir-rekwiżiti previsti għal “operaturi ġodda” mill-istess regolament?

(2) Ir-Regolament (KE) Nru 2362/98 jippermetti lil operatur tradizzjonali li jbigħ banana li tinsab barra mit-territorju tal-Unjoni lil operatur ġdid billi jiftiehem ma’ dan tal-aħħar li jipprovdi sabiex idaħħal fit-territorju tal-Unjoni l-banana b’rata ta’ dazju preferenzjali u jbigħha mill-ġdid lill-istess operatur tradizzjonali bi prezz miftiehem qabel ma sseħħ it-tranżazzjoni kollha, mingħajr ma jbati riskju effettiv kummerċjali u mingħajr ma jipprovdi ebda mezz materjali għal din it-tranżazzjoni?

(3) Il-ftehim imsemmi fil-punt preċedenti jikkostitwixxi ksur tal-projbizzjoni ta’ trasferiment tad-drittijiet minn operatur ġdid għal operatur tradizzjonali previst fl-Artikolu 21(2) tar-Regolament (KE) Nru 2362/98, bil-konsegwenza li t-trasferiment magħmul jibqa’ mingħajr effett u li d-dazji doganali jirriżultaw li huma dovuti b’rata sħiħa u mhux b’dik preferenzjali, fis-sens tal-Artikolu 4(3) tar-Regolament Nru 2988/95 (2)?

(1) Regolament tal-Kummissjoni (KE) Nru 2362/98, tat-28 ta’ Ottubru 1998, li jipprovdi regoli dettaljati għall-applikazzjoni tar-Regolament tal-Kunsill (KEE) Nru 404/93, fir-rigward tal-iskema ta’ importazzjoni tal-banana fil-Komunità (ĠU L 293, p. 32).

(2) Regolament tal-Kunsill (KE, EURATOM) Nru 2988/95, tat-18 ta’ Diċembru 1995, dwar il-protezzjoni tal-interessi finanzjarji tal-Komunità Ewropea (ĠU Edizzjoni Speċjali bil-Malti, Kapitolu 1, Vol. 1, p. 340).
MT Il-Ġurnal Uffiċjali tal-Unjoni Ewropea C 52/31

Talba għal deċiżjoni preliminari mressqa mit-Tribunal do Trabalho da Covilhã (il-Portugall) fit-23 ta’ Diċembru 2013 — Pharmacontinente-Saúde e Higiene SA et vs Autoridade Para As Condições do Trabalho (ACT)

(Kawża C-683/13)

2014/C 52/57

Lingwa tal-kawża: il-Portugiż

Qorti tar-rinviju

Tribunal do Trabalho da Covilhã

Partijiet fil-kawża prinċipali

Rikorrenti: Pharmacontinente-Saúde e Higiene SA, Domingos Sequeira de Almeida, Luis Mesquita Soares Moutinho, Rui Teixeira Soares de Almeida, André de Carvalho e Sousa

Konvenuta: Autoridade Para As Condições do Trabalho (ACT).

Domandi preliminari

(a) L-Artikolu 2 tad-Direttiva 95/46/KE (1), għandu jiġi interpretat fis-sens li r-reġistru tal-ħin tax-xogħol, jiġifieri l-indikazzjoni fir-rigward ta’ kull ħaddiem tal-ħinijiet ta’ bidu u ta’ tmiem tal-ħin tax-xogħol, kif ukoll l-interruzzjonijiet jew brejks relatati, huwa inkluż fil-kunċett ta’ “data personali”?

(b) Fil-każ ta’ risposta fl-affermattiv għad-domanda preċedenti, l-Istat Portugiż għandu l-obbligu, bis-saħħa tal-Artikolu 17(1) tad-Direttiva 95/46/KE, li jipprovdi miżuri tekniċi u organizzattivi adegwati biex jipproteġi d-data personali kontra t-tħassir aċċidentali jew illegali, it-telf aċċidentali, il-modifika, it-tixrid jew l-aċċess mhux awtorizzat, b’mod partikolari meta t-trattament jinvolvi t-trażmissjoni fuq netwerk?

(c) Għal darb’oħra, fil-każ ta’ risposta fl-affermattiv għad-domanda preċedenti, meta l-Istat Membru ma jadotta ebda miżura skont l-Artikoli 17(1) tad-Direttiva 95/46/KE u meta entità li timpjega, responsabbli mit-trattament ta’ din id-data, tadotta sistema ta’ aċċess ristrett għal din id-data, liema sistema ma tippermettix l-aċċess awtomatiku għal din id-data minn awtorità nazzjonali kompetenti mill-fiskalizzazzjoni tal-kundizzjonijiet tax-xogħol, il-prinċipju ta’ supremazija tad-dritt tal-Unjoni Ewropea għandu jiġi interpretat fis-sens li l-Istat Membru ma jistax jissanzjona lil tali entità li timpjega għal tali aġir?

(d) Fil-każ ta’ risposta fin-negattiv għad-domanda preċedenti, mingħajr ma ġie pprovat jew allegat li, konkretament, l-informazzjoni li tirriżulta mir-reġistru ma ġietx immodifikata, ir-rekwiżit ta’ disponibbiltà immedjata ta’ reġistru li jippermetti l-aċċess ġenerali għall-partijiet kollha fir-relazzjoni tax-xogħol huwa proporzjonali?

(1) Direttiva 95/46/KE tal-Parlament Ewropew u tal-Kunsill, tal-24 ta’ Ottubru 1995, dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data (ĠU Edizzjoni Speċjali bil-Malti, Kapitolu 13, Vol. 15, p. 355).
MT Il-Ġurnal Uffiċjali tal-Unjoni Ewropea C 85/12

Talba għal deċiżjoni preliminari mressqa mit-Tribunal do Trabalho de Lisboa (il-Portugall) fis-16 ta’ Diċembru 2013 — Sindicato Nacional dos Profissionais de Seguros e Afins vs Via Directa — Companhia de Seguros SA

(Kawża C-665/13)

2014/C 85/21

Lingwa tal-kawża: il-Portugiż

Qorti tar-rinviju

Tribunal do Trabalho de Lisboa

Partijiet fil-kawża prinċipali

Rikorrent: Sindicato Nacional dos Profissionais de Seguros e Afins

Konvenuta: Via Directa — Companhia de Seguros SA

Domandi preliminari

(1) Il-prinċipju ta’ ugwaljanza fit-trattament, li minnu tirriżulta l-projbizzjoni tad-diskriminazzjoni, għandu jiġi interpretat fis-sens li huwa applikabbli għall-ħaddiema tas-settur pubbliku?
MT Il-Ġurnal Uffiċjali tal-Unjoni Ewropea C 421/17

Appell ippreżentat fit-18 ta’ Settembru minn Page Protective Services Ltd mid-digriet mogħti mill-Qorti Ġenerali (Il-Ħames Awla) fid-9 ta’ Lulju 2014 fil-Kawża T-221/13, Page Protective Services Ltd vs Is-Servizz Ewropew għall-Azzjoni Esterna (EEAS)

(Kawża C-501/13 P)

2014/C 421/24

Lingwa tal-kawża: il-Franċiż

Partijiet

Appellanti: Page Protective Services Ltd (rappreżentanti: J.-P. Hordies, avukat, assistit minn E. Lock, solicitor)

Parti oħra fil-proċedura: Is-Servizz Ewropew għall-Azzjoni Esterna (EEAS)

Permezz ta’ digriet tat-2 ta’ Ottubru 2014, il-Qorti tal-Ġustizzja (Is-Sitt Awla), ċaħdet l-appell u ordnat li Page Protective Services Ltd tbati l-ispejjeż tagħha stess.
MT Il-Ġurnal Uffiċjali tal-Unjoni Ewropea C 303/2

Appell ippreżentat fis-17 ta’ Diċembru 2013 minn Zoo Sport Ltd mis-sentenza mogħtija mill-Qorti Ġenerali (l-Ewwel Awla) fis-16 ta’ Ottubru 2013 fil-Kawża T-453/12: Zoo Sport Ltd vs L-Uffiċċju għall-Armonizzazzjoni fis-Suq Intern (Trade marks u Disinni) u intervenjenti quddiem il-Qorti Ġenerali K-2 Corp.

(Kawża C-676/13 P)

2014/C 303/03

Lingwa tal-kawża: l-Ingliż

Partijiet

Appellanti: Zoo Sport Ltd (rappreżentant: I. Rungg, avukat)

Parti oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni)

Permezz ta’ digriet tal-15 ta’ Lulju 2014 il-Qorti tal-Ġustizzja (Is-Sitt Awla) iddeċidiet li l-appell huwa inammissibbli.
MT Il-Ġurnal Uffiċjali tal-Unjoni Ewropea C 303/2

Appell ippreżentat fis-16 ta’ Diċembru 2013 minn Zoo Sport Ltd mis-sentenza mogħtija mill-Qorti Ġenerali (l-Ewwel Awla) fis-16 ta’ Ottubru 2013 fil-Kawża T-455/12: Zoo Sport Ltd vs L-Uffiċċju għall-Armonizzazzjoni fis-Suq Intern (Trade marks u Disinni) u intervenjenti quddiem il-Qorti Ġenerali K-2 Corp.

(Kawża C-675/13 P)

2014/C 303/02

Lingwa tal-kawża: l-Ingliż

Partijiet

Appellanti: Zoo Sport Ltd (rappreżentant: I. Rungg, avukat)

Parti oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni)

Permezz ta’ digriet tal-15 ta’ Lulju 2014 il-Qorti tal-Ġustizzja (Is-Sitt Awla) iddeċidiet li l-appell huwa inammissibbli.
MT Il-Ġurnal Uffiċjali tal-Unjoni Ewropea C 112/21

Talba għal deċiżjoni preliminari mressqa mill-Consiglio di Stato (l-Italja) fid-9 ta’ Diċembru 2013 – Lb Group Ltd vs Ministero dell’Economia e delle Finanze et

(Kawża C-651/13)

2014/C 112/26

Lingwa tal-kawża: it-Taljan

Qorti tar-rinviju

Consiglio di Stato

Partijiet fil-kawża prinċipali

Rikorrenti: Lb Group Ltd

Konvenut: Ministero dell’Economia e delle Finanze, Amministrazione Autonoma dei Monopoli di Stato (AAMS), Galassia Game Srl

Domandi preliminari

1) L-Artikoli 49 et seq u 56 et seq TFUE u l-prinċipji stabbiliti mill-Qorti tal-Ġustizzja tal-Unjoni Ewropea, fis-sentenza tas-16 ta’ Frar 2012, Costa u Cifone (C-72/10 u C-77/10, li għadha ma ġietx ippubblikata fil-Ġabra), għandhom jiġu interpretati fis-sens li dawn jipprekludu li liċenzji ta’ perijodu ta’ validità iqsar minn dawk mogħtija preċedentement ikunu s-suġġett ta’ sejħa għal offerti, meta l-imsemmija sejħa għal offerti tiġi organizzata bl-għan li tirrimedja l-konsegwenzi li jirriżultaw mill-illegalità tal-esklużjoni ta’ ċertu numru ta’ operaturi mis-sejħiet għal offerti?
MT Il-Ġurnal Uffiċjali tal-Unjoni Ewropea C 93/19

Talba għal deċiżjoni preliminari mressqa mit-Tribunal do Comércio de Lisboa (il-Portugall) fis-16 ta’ Diċembru 2013 — Estado português vs Massa Insolvente do Banco Privado Português SA, fi stralċ

(Kawża C-667/13)

2014/C 93/31

Lingwa tal-kawża: il-Portugiż

Qorti tar-rinviju

Tribunal do Comércio de Lisboa

Partijiet fil-kawża prinċipali

Rikorrenti: Estado português

Konvenuta: Massa Insolvente do Banco Privado Português SA, fi stralċ

Domandi preliminari

(1) Id-Deċiżjoni (1) hija vvizzjata b’nuqqas ta’ motivazzjoni minħabba: (a) nuqqas ta’ indikazzjoni tar-raġuni għalfejn il-garanzija pprovduta mill-Istat Portugiż taffettwa l-kummerċ bejn l-Istati Membri? (b) nuqqas ta’ kjarifika tar-raġuni għalfejn l-għajnuna mogħtija taħt il-forma ta’ garanzija li inizjalment ġiet kkunsidrata li taqa’ taħt l-Artikolu 107(3) [TFUE] issa ġiet iddikjarata inkompatibbli mas-suq komuni?

(2) Id-Deċiżjoni hija vvizzjata b’kontradizzjoni bejn il-motivazzjoni tad-deċiżjoni u d-dispożittiv tad-deċiżjoni fir-rigward tal-mument li minnu d-deċiżjoni hija kkunsidrata illegali: 5 ta’ Diċembru 2008 jew 5 ta’ Ġunju 2009?

(3) Id-Deċiżjoni tmur kontra d-dispożizzjonijet tal-Artikolu 107(1) TFUE sa fejn l-għajnuna mogħtija ma affetwatx il-kummerċ bejn l-Istati Membri, b’mod partikolari fid-dawl tal-għan tas-self u tal-użu effettiv tal-istess self u tal-fatt li sa mill-1 ta’ Diċembru 2008 il-benefiċjarju ma jeżerċitax l-attività tiegħu?

(4) Id-Deċiżjoni tmur kontra d-dispożizzjonijiet tal-Artikolu 107(3) TFUE sa fejn l-għajnuna mogħtija kienet intiża sabiex tirrimedja perturbazzjoni serja tal-ekonomija ta’ Stat Membru u, f’dan is-sens, hija kompatibbli mas-suq komuni?

(5) Sussidjarjament: [l-Artikolu 14](1) u (2) tar-Regolament Nru 659/1999 (2) jipprekludi l-applikazzjoni, fil-każ inkwistjoni, tat-tnaqqis tal-ammont li għandu jiġi rkuprat, meta l-istess regola hija applikabbli, b’mod mhux diskriminatorju, għall-kredituri kollha tal-kumpannija insolventi?

(1) Deċiżjoni tal-Kummissjoni 2011/346/UE, tal-20 ta’ Lulju 2010, dwar l-Għajnuna mill-Istat C 33/09 (ex NN 57/09, CP 191/09) implimentata mill-Portugall fil-forma ta’ garanzija tal-Istat lil BPP [notifikata bid-dokument numru C(2010) 4932] (ĠU L 159, p. 95).

(2) Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 (li sar l-Artikolu 88) tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339).
MT Il-Ġurnal Uffiċjali tal-Unjoni Ewropea C 85/16

Talba għal deċiżjoni preliminari mressqa mill-Conseil d’État (Franza) fit-22 ta’ Ottubru 2013 — Les Laboratoires Servier SA vs Ministre des affaires sociales et de la santé, Ministre de l’Économie et des Finances

(Kawża C-691/13)

2014/C 85/28

Lingwa tal-kawża: il-Franċiż

Qorti tar-rinviju

Conseil d’État

Partijiet fil-kawża prinċipali

Rikorrenti: Les Laboratoires Servier SA

Konvenuti: Ministre des affaires sociales et de la santé, Ministre de l’Économie et des Finances

Domanda preliminari

Id-dispożizzjonijiet tal-Artikolu 6(2) tad-Direttiva tal-Kunsill 89/105/KEE, tal-21 ta’ Diċembru 1988, dwar it-trasparenza ta’ miżuri li jirregolaw il-prezzijiet ta’ prodotti mediċinali għall-użu tal-persuna u li jkunu parti mill-pjan ta’ sistemi nazzjonali ta’ assigurazzjoni tas-saħħa (1) jeżiġu l-motivazzjoni tad-deċiżjonijiet ta’ inklużjoni u ta’ tiġdid ta’ l-inklużjoni fil-lista tal-prodotti mediċinali li jagħtu d-dritt għar-rimbors mill-fondi ta’ assigurazzjoni għall-mard li, billi jirrestrinġu fir-rigward tal-applikazzjoni ppreżentata l-indikazzjonijiet terapewtiċi li jagħtu d-dritt għar-rimbors, jew billi jissuġġettaw lil dan tal-aħħar għal kundizzjonijiet li jirrigwardaw, b’mod partikolari, il-kwalifiki tat-tobba li jiktbu r-riċetta, l-organizzazzjoni tal-kura jew is-segwitu tal-kundizzjoni tal-pazjenti, jew bi kwalunkwe mod ieħor, jagħtu d-dritt għar-rimbors mill-fondi ta’ assigurazzjoni għall-mard biss lil xi wħud mill-pazjenti li jistgħu jibbenefikaw mill-prodott mediċinali jew biss f’ċerti ċirkustanzi?

(1) ĠU Edizzjoni Speċjali bil-Malti, Kapitolu 5, Vol. 1, p. 345.
MT Il-Ġurnal Uffiċjali tal-Unjoni Ewropea C 85/17

Talba għal deċiżjoni preliminari mressqa mill-Conseil d’État (Franza) fl-20 ta’ Jannar 2014 — Union des syndicats de l’immobilier (UNIS) vs Ministre du travail, de l’emploi, de la formation professionnelle et du dialogue social, Syndicat national des résidences de tourisme (SNRT) et

(Kawża C-25/14)

2014/C 85/30

Lingwa tal-kawża: il-Franċiż

Qorti tar-rinviju

Conseil d’État

Partijiet fil-kawża prinċipali

Rikorrenti: Union des syndicats de l’immobilier (UNIS)

Konvenuti: Ministre du travail, de l’emploi, de la formation professionnelle et du dialogue social, Syndicat national des résidences de tourime (SNRT) et

Domanda preliminari

L-osservanza tal-obbligu ta’ trasparenza li jirriżulta mill-Artikolu 56 tat-Trattat dwar il-Funzjonament tal-Unjoni Ewropea hija kundizzjoni minn qabel obbligatorja għall-estensjoni, minn Stat Membru, fil-konfront tal-impriżi kollha ta’ fergħa, ta’ ftehim kollettiv li jagħti lil operatur uniku, magħżul mill-imsieħba soċjali, il-ġestjoni ta’ sistema ta’ previdenza kumplementari obbligatorja stabbilita favur l-impjegati?
MT Il-Ġurnal Uffiċjali tal-Unjoni Ewropea C 85/17

Talba għal deċiżjoni preliminari mressqa mill-Conseil d’État (Franza) fl-20 ta’ Jannar 2014 — Beaudout Père et Fils SARL vs Ministre du travail, de l’emploi, de la formation professionnelle et du dialogue social, Confédération nationale de la boulangerie et boulangerie-pâtisserie française, Fédération Générale Agroalimentaire — CFDT et

(Kawża C-26/14)

2014/C 85/31

Lingwa tal-kawża: il-Franċiż

Qorti tar-rinviju

Conseil d’État

Partijiet fil-kawża prinċipali

Rikorrenti: Beaudout Père et Fils SARL

Konvenuti: Ministre du travail, de l’emploi, de la formation professionnelle et du dialogue social, Confédération nationale de la boulangerie et boulangerie-pâtisserie française, Fédération Générale Agroalimentaire — CFDT et

Domanda preliminari

L-osservanza tal-obbligu ta’ trasparenza li jirriżulta mill-Artikolu 56 tat-Trattat dwar il-Funzjonament tal-Unjoni Ewropea hija kundizzjoni minn qabel obbligatorja għall-estensjoni, minn Stat Membru, fil-konfront tal-impriżi kollha ta’ fergħa, ta’ ftehim kollettiv li jagħti lil operatur uniku, magħżul mill-imsieħba soċjali, il-ġestjoni ta’ sistema ta’ previdenza kumplementari obbligatorja stabbilita favur l-impjegati?